ณัฐ ศักดาทร

ณัฐ ศักดาทร นัท เกิดเมื่อวันที่ 24 มกราคม พ.ศ. 2526 นักร้อง นักแสดงไทย ได้รับรางวัลชนะเลิศ สุดยอดนักล่าฝัน จากรายการ ทรู อะคาเดมี แฟนเทเชีย ฤดูกาลที่ 4 มีรหัสประจำตัวคือ V1

**ประวัติ**
ณัฐ ศักดาทร เกิดที่อำเภอเมือง จังหวัดเชียงใหม่ เข้าศึกษาในระดับชั้นประถมศึกษาจนถึงมัธยมศึกษาปีที่ 2 ที่โรงเรียนมงฟอร์ตวิทยาลัย ก่อนไปศึกษาต่อจนจบชั้นมัธยมศึกษาตอนปลายที่ Peddie School ประเทศสหรัฐอเมริกา และเข้าศึกษาระดับปริญญาตรีที่คณะเศรษฐศาสตร์ มหาวิทยาลัยฮาร์วาร์ด จากนั้นศึกษาด้านดนตรีต่อที่ Berklee College of Music อีก 1 เทอม จึงกลับมาที่เมืองไทย
นัทเคยเป็นสมาชิกวง a cappella ที่ชื่อ Harvard Opportunes สมัยเรียนที่มหาวิทยาลัยฮาร์วาร์ด และมีความสามารถพิเศษคือ พูดภาษาอังกฤษและภาษาญี่ปุ่นได้คล่องแคล่ว รวมทั้งยังสามารถเล่นเปียโน และวาดรูปได้ดีอีกด้วย
นัทได้รางวัลชนะเลิศในการแข่งขัน True Academy Fantasia Season 4 และมีผลงานเพลงที่ออกร่วมกับนักล่าฝันอีก 11 คนที่วางแผงในวันที่ 4 ตุลาคม 2550 กับอัลบั้ม "X-Treme Army" และมีเพลงที่ร้องเดี่ยวในอัลบั้มคือเพลง "แค่ชอบ" และเพลง "หวง" ที่ร้องร่วมกัน 3 คนในทีม Pop Army (นัท-แจ็ค-โจ้) และร้องรวม ในเพลง "Army Energy"
วันที่ 25 เมษายน 2551 อัลบั้ม All You Need Is Love อัลบั้มเดี่ยวอัลบั้มแรกในชีวิตของ ณัฐ ศักดาทร ได้ออกวางแผงทั่วประเทศ ในอัลบั้มนี้ นัทได้แสดงความสามารถทางดนตรี โดยมีเพลง "รักได้อีก" ที่นัทแต่งเนื้อท่อนแร็พภาษาอังกฤษ เพลงที่แต่งทำนอง "คำสามคำ" รวมทั้งเพลง "The Way to your Heart" ที่แต่งเองทั้งเนื้อร้องและทำนองรวมอยู่ด้วย
วันที่ 30 เมษายน 2553 single แรกของนัท "ไม่มีพรุ่งนี้" เพลงจากอัลบั้ม "The Winners Project" ได้ถูกปล่อยเป็นครั้งแรกตามคลื่นวิทยุต่าง ๆ เพลงนี้นัทได้แสดงความสามารถทางดนตรีคือได้แต่งทำนองเองอีกด้วย และ single ที่ 2 ของนัทในอัลบั้มนี้คือเพลง "นาทีเงียบงัน" ที่ปล่อยออกมาในช่วงปลายเดือนกันยายน 2553
วันที่ 19 เมษายน 2554 เพลง "ดับไฟด้วยน้ำมัน" single แรกในอัลบั้มเดี่ยวอัลบั้มที่ 2 361° Nat Sakdatorn ก็ได้ถูกปล่อยออกมาตามคลื่นวิทยุต่าง ๆ
วันที่ 8 สิงหาคม 2554 เพลง "คิดถึงดังดัง" single ที่สองในอัลบั้มเดี่ยวที่ 2 361° Nat Sakdatorn ได้ถูกปล่อยออกมาครั้งแรก ซึ่งเพลงนี้ แก้ว ซาซ่า (จรีนา สิริสิงห) ร่วมร้อง featuring ด้วย
วันที่ 9 มกราคม 2555 เพลง "ฉันยังอยู่ทั้งคน" Single ที่สามจากอัลบั้ม 361° Nat Sakdatorn ได้ถูกปล่อยออกมาตามคลื่นวิทยุ
วันที่ 28 พฤษภาคม 2555 เพลง "หนึ่งคำที่รอ" Single ที่สี่จากอัลบั้ม 361° Nat Sakdatorn ได้ถูกปล่อยออกมาตามคลื่นวิทยุ
หลังจากหมดสัญญากับค่าย True Fantasia ณัฐ ศักดาทร ได้ทำสัญญากับค่าย Music Cream ในเครือ GMM Grammy เพื่อเป็นศิลปินในสังกัดโดยเริ่มตั้งแต่วันที่ 1 ตุลาคม 2555 เป็นต้นไป หลังจากหมดสัญญากับค่าย Music Cream ณัฐออกมาเป็นศิลปินอิสระในเดือนมิถุนายน 2561 
นอกจากนี้ ณัฐ ยังเป็นหนุ่มรักสุขภาพ เข้าร่วมรายการวิ่งมาราธอนที่จัดขึ้นทั้งในประเทศและต่างประเทศ และเริ่มมีคนชื่นชอบกลุ่มใหม่ที่ไม่ใช่แฟนคลับหรือแฟนเพลง (กลุ่มนักวิ่ง นักกีฬา คนทั่วไปที่ออกกำลังกาย) ยกให้เป็นแรงบันดาลใจในการออกกำลังกายอีกด้วย

**ผลงานเพลง**
 2007- อัลบั้ม 'X-Treme Army' รวมกลุ่ม AF4
 2008- อัลบั้มเดี่ยว All You Need Is Love (แต่งท่อน Rap ภาษาอังกฤษในเพลง 'รักได้อีก', แต่งทำนองเพลง 'คำสามคำ', แต่งคำร้องและทำนองเพลง 'The Way to Your Heart')- ร้องเพลง 'คลื่นใจ' ประกอบละคร 'คลื่นฝัน...วันรัก'- อัลบั้มเพลงประกอบละครเวที อัลบั้มเพลงประกอบละครเวทีเอเอฟเดอะมิวสิเคิล ตอน โจโจ้ซัง
 2009- ร่วมร้องเพอเพียง' จากโครงการ 'ทำดีให้พ่อดู ตอน เรียนรู้เศรษฐกิจพอเพียง'- อัลบั้มเพลงประกอบละครเวที เดอะ เลเจนด์ ออฟ เร่ขายฝัน เฉลียง เดอะ มิวสิกัล 'The Legend of เร่ขายฝัน : เฉลียง เดอะ มิวสิกัล'
 2010- ร้องเพลง 'ห่วงหา' ในอัลบั้ม ผูกใจ (อัลบั้มพิเศษจากคอนเสิร์ต 'เพลงรักยุคคีตา โดย นกเฉลียง')- เพลง 'ไม่มีพรุ่งนี้' ซิงเกิ้ลแรก (แต่งทำนองเอง) และเพลงซิงเกิ้ลที่ 2 'นาทีเงียบงัน' จาก 'The Winners Project'
 2011- MV 'ใกล้...กันไว้ก่อน' โครงการ "คิดกันไว้ HIV ป้องกันได้" โดย คณะอนุกรรมการกำกับการขับเคลื่อนการปฏิบัติการป้องกันโรคเอดส์- ร่วมร้องเพลง 'ครองแผ่นดินโดยธรรม' เฉลิมพระเกียรติพระบาทสมเด็จพระเจ้าอยู่หัว- เพลง 'ดับไฟด้วยน้ำมัน' ซิงเกิ้ลแรกจากอัลบั้ม 361° Nat Sakdatorn- เพลง 'คิดถึงดังดัง' ซิงเกิ้ลที่ 2 จากอัลบั้ม 361° Nat Sakdatorn- อัลบั้มเดี่ยวชุดที่สอง 361° Nat Sakdatorn (แต่งทำนองเองทุกเพลงยกเว้น 'นาทีเงียบงัน' และ 'ดับไฟด้วยน้ำมัน')
 2012- เพลง 'ฉันยังอยู่ทั้งคน' ซิงเกิ้ลที่ 3 จากอัลบั้ม 361° Nat Sakdatorn- เพลง 'หนึ่งคำที่รอ' ซิงเกิ้ลที่ 4 จากอัลบั้ม 361° Nat Sakdatorn
 2014- เพลง 'ยิ่งคุยยิ่งเหงา' ซิงเกิ้ลแรกหลังจากที่ได้ย้ายสังกัดมาอยู่กับ Music Cream ในเครือ GMM Grammy
 2015- เพลง 'รักเธอคนเดียว (ONE LOVE)' ซิงเกิลที่ 2 หลังจากที่ได้ย้ายสังกัดมาอยู่กับ Music Cream ในเครือ GMM Grammy- เพลง 'รักไม่มีเงื่อนไข' (เพลงประกอบซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ) ซึ่งร้องร่วมกับ วันธงชัย อินทรวัตร- เพลง 'ครั้งหนึ่งในชีวิต (ONCE)' เป็นซิงเกิลที่แต่งทั้งเนื้อร้องและทำนองเอง ถ่ายทอดเรื่องราวจากประสบการณ์จริงของตัวเอง
 2016- เพลง 'ความหมายที่หายไป' (เพลงประกอบภาพยนตร์เรื่อง Fathers)
 2017- เพลง 'ใจพังพัง'- เพลง 'ชื่อเธอ'
 2019- เพลง 'ฉันเห็น' (เพลงแรกในการเป็นศิลปินอิสระ)

**ผลงานการแสดง**
 ค.ศ.
 2008- ละคร ‘เทวดาสาธุ’ ทางช่อง 3 รับบทเป็น ‘นายแสนสุข’- ละครเวที 'KRUNGSRI AF the Musical ตอน โจโจ้ซัง' รับบทเป็น 'เจ้าชายยามาโดริ'- ละคร 'คลื่นฝัน...วันรัก' (Media of Medias) ทางช่อง 9 รับบทเป็น 'มะเดี่ยว'
 2009- ละครเวที 'The Legend of เร่ขายฝัน : เฉลียง เดอะ มิวสิคัล' รับบทเป็น 'ชนะลม'
 2010- ละครการกุศล “แสงตะวันในไอซียู” เพื่อช่วยเหลือในการจัดซื้อครุภัณฑ์ทางการแพทย์ โรงพยาบาลสวนดอก จ.เชียงใหม่ รับบทเป็น “หมอเอก”- รับเชิญละครจบในตอน เรื่อง "บริษัทสร้างสุข" ตอน “เจ้าบ่าวที่กลัวฝน” ทางช่อง 9 รับบทเป็น “เดียว”- ภาพยนตร์ 3D 'ล่า ฝ่า ฝัน : Confession of the Winners'ปี 2010:
 2011- ละครเวที 'FAME The Musical' (Original Thai Cast Recording) รับบทเป็น 'Nick Piazza'
 2012- รับเชิญละครซิทคอมจบในตอน เรื่อง "สุดยอด" ทางช่อง 9 รับบทเป็น "มิกกี้" (ออกอากาศวันอาทิตย์ที่ 15 เมษายน)
 2015- Ugly Duckling รักนะเป็ดโง่ ตอน Perfect Match แฟนฉัน! รับประกันความเพอร์เฟ็กต์ รับบทเป็น หมอศักดา- วันสละโสดกับโจทก์เก่า ๆ เดอะมิวสิคัล รับบทเป็น  'หมออั๋น '
 2016- 'Club Friday To Be Continued' ตอน สัญญาใจ รับบทเป็น 'พี่เบียร์' ทางช่อง GMM 25- ภาพยนตร์ 'Fathers'  รับบทเป็น 'ยุกต์' (นำแสดงโดย อัษฎา พานิชกุล, ณัฐ ศักดาทร และ สินจัย เปล่งพานิช )- Melodies of Life ตอน Bad Friends เดอะซีรีส์ รับบทเป็น  'เทรนเนอร์อาร์ท ' ทางช่อง GMM 25
 2017- Club Friday The Series 8 รักแท้...มีหรือไม่มีจริง' ตอน รักแท้หรือแค่รักสนุก  รับบทเป็น 'แทน ' ทางช่อง GMM 25
 2018- ละครเวที Ladies of the Stage บัลลังก์เมฆ เดอะมิวสิคัล รับบทเป็น  'ปกรณ์ '- สัมผัสรัตติกาล รับบทเป็น  'เมฆา (หมอเมฆ) ' ทางช่อง GMM 25- OMG ผีป่วนชวนมารัก รับบทเป็น  'หมวดปริญ ' ทางช่อง True4U- Friend Zone เอา ให้ ชัด รับบทเป็น  'หมอแซม' ทางช่อง one31
 2019- รองเท้านารี รับบทเป็น 'พิรุฬห์ (พีท)' ทางช่อง อมรินทร์ทีวี
 2020- วุ่นรักนักข่าว รับบท 'อิฐ' ทางช่อง พีพีทีวี- Friend Zone 2: Dangerous Area รับบทเป็น  'หมอแซม' ทางช่อง GMM 25
 2021- ลวงฆ่าล่ารัก รับบทเป็น 'สิบทิศ' ทางช่องพีพีทีวี- รักล้นพุง รับบทเป็น 'ปานเทพ' ทางช่อง NetflixและTrue4U24
 2022- มามี้ที่รัก รับบท ชนะชล (วิน) ทาง ช่อง 3 เอชดี- Mamo Go Go แม่มาคุม หนุ่มบาร์ร้อน ทาง GMM 25- 609 Bedtime Story รับบท เอ ทาง WeTV- เพื่อนายแค่หนึ่งเดียว รับบท กิต ทาง GMM 25- เมียหลวง รับบท พลเวทย์ ทาง WeTVและช่อง 8
 2023- ลมพัดผ่านดาว รับบท แดน ทาง ช่อง 7 เอชดี- ใครในกระจก
 2024- The sign ลางสังหรณ์ รับบท อาร์ต ทาง  ช่อง 3 เอชดี
 2025- ลวง ลับ จับตาย ทาง โมโน 29

**ผลงานเขียน**
 2007- ร่วมเขียนคอลัมน์ New Comer เรื่อง ‘บ้าน’ ความฝันและความสุขเริ่มที่นี่ ของหนังสือ Voyage ฉบับเดือนพฤศจิกายน 2007
 2008- ร่วมเขียนหนังสือ"คิดถึงเพื่อน เขียนถึงเพื่อน" ของ Virgin Soft 103 (สำนักพิมพ์แจ่มใส 2008) ชื่อตอน “My Green Friend”- ร่วมเขียนคอลัมน์ ‘When good dream turns to reality without any given break’ ให้กับนิตยสาร เปรียว ฉบับเดือนตุลาคม 2007
 2010- หนังสือ “มองทุกอย่างจากทุกมุม” (สำนักพิมพ์อมรินทร์) เล่าถึงประสบการณ์สมัยเรียนที่มหาวิทยาลัยฮาร์วาร์ดและบทเรียนสำคัญต่าง ๆ จากทั้งในและนอกห้องเรียน ที่นำมาประยุกต์ใช้กับชีวิตทุกวันนี้- เขียนบทความ “MUSIC, LYRICS, LOVE ทำนอง คำร้อง และความรัก” ให้กับนิตยสาร ELLE ฉบับเดือนสิงหาคม 2010- ร่วมเขียนในหนังสือ “Love’s Love Project 7 อ่านไปให้รักเป็น” โดย ยุทธ จันทร์กระจ่าง (สำนักพิมพ์ใครครีเอท)- ร่วมเขียนคำนิยมหนังสือแปล “เดอะซีเคร็ต สุดยอดคนรุ่นใหม่” (สำนักพิมพ์อมรินทร์ HOW-TO)
 2012- ร่วมเขียนคำนิยมหนังสือ “เพราะเป็นวัยรุ่นจึงเจ็บปวด” (สำนักพิมพ์ Springbooks)- ร่วมเขียนคำนิยมหนังสือ “มหัศจรรย์ พลังจิตใต้สำนึก” (สำนักพิมพ์ DMG)

**ผลงานอื่น ๆ**
 2018- เป็น Money Guru ให้  นิตยสาร "สุดสัปดาห์" ออนไลน์
 2019- เป็น King  of Alpha Male ในรายการ Cute Boy Thailand Project

**รางวัล**
 2007- The Winner of Academy Fantasia 4
 2008- Top Teen Idol 2008 จาก Dutch Mill
 2009- Reader Icon 2009 สาขาบันเทิง จาก Amarin- ดาวรุ่งชาย HOT แห่งปี จาก TV Inside HOT Awards
 2010- ศิลปินชาย HOT แห่งปี จาก TV Inside HOT Awards
 2011- รางวัลชมเชยจากกระทรวงศึกษาธิการ ประเภทหนังสือสำหรับวัยรุ่น อายุ 12-18 ปี (บันเทิงคดี) ในฐานะผู้ประพันธ์ หนังสือ "มองทุกอย่างจากทุกมุม"- เพลง 'นาทีเงียบงัน' เข้าชิง 'Song of the Year' ของ BANG Awards 2011- รางวัลศิลปินชายยอดนิยม ของ Channel V Thailand Music Video Awards ครั้งที่ 7- เพลง 'คิดถึงดังดัง' ได้รับรางวัล 'No.1 Music Chart November 2011' เพลงไทยสากลที่เปิดบนสถานีวิทยุมากที่สุดในกรุงเทพฯและปริมณฑล จากการวิจัยของ Intensive Watch
 2012- เข้าชิง ‘Favorite Male Artist’ ของ You2Play Awards 2011 จากเพลง ‘คิดถึงดังดัง’- รางวัล ‘ศิลปินยอดนิยมสุดซี้ดประจำปี’ จาก SEED Awards ครั้งที่ 7- เข้าชิง 'ศิลปินเดี่ยวแห่งปี' ของ Nine Entertain Awards 2012- เข้าชิง 'Favorite Solo Artist : คนเดียวเปรี้ยวได้' ของ BANG Awards 2012- เพลง 'คิดถึงดังดัง' ได้รับรางวัล Son'g of the Year' ของ BANG Awards 2012
 2013- เข้าชิง 'Best Male Artist' ของ Guitar Mag Awards ครั้งที่ 2- เพลง 'ฉันยังอยู่ทั้งคน' เข้าชิง 'เพลงยอดนิยมสุดซี้ดประจำปี' ของ SEED Awards ครั้งที่ 8- เข้าชิง 'ศิลปินเดี่ยวแห่งปี' ของ Nine Entertain Awards 2013
 2014- เพลง 'ยิ่งคุยยิ่งเหงา' ได้รับรางวัล EFM Awards ในสาขาเพลงยอดนิยมในเดิอนกุมภาพันธ์- เพลง 'ยิ่งคุยยิ่งเหงา' ได้รับรางวัล Bang 40hits ศิลปินฮิตเปรี่ยง ที่มีเพลงครองแชมป์อันดับ1ติดต่อกันยาวนานถึง7สัปดาห์ 
 2015- เพลง 'ยิ่งคุยยิ่งเหงา' เข้าชิง 'เพลงยอดนิยมสุดซี้ดประจำปี' ของ SEED AWARDS ครั้งที่10- เข้าชิง 'ศิลปินยอดนิยมสุดซี้ด' ของ SEED AWARDS ครั้งที่10- เพลง 'ยิ่งคุยยิ่งเหงา' เข้าชิงรางวัล 'Song of the Year' ของ BANG Awards 2015- รางวัล “พระกินรี” บุคคลผู้เป็นต้นแบบ คนดี คิดดี สังคมดี ตามรอยพระยุคลบาท โดย สมัชชานักจัดรายการวิทยุโทรทัศน์หนังสือพิมพ์แห่งประเทศไทย
 2016- เพลง "รักไม่มีเงื่อนไข" ได้รับรางวัล 'เพลงไทยสากลชายยอดเยี่ยม' จากงานประกาศรางวัล "พระพิฆเนศทองพระราชทาน ครั้งที่8"  จัดโดยนายกสมาคมดนตรีแห่งประเทศไทยในพระบรมราชูปถัมภ์
 2017- เพลง "ความหมายที่หายไป" ได้รับการเสนอชื่อเข้าชิงรางวัลในสาขา 'เพลงประกอบยอดเยี่ยม' จาก รางวัลภาพยนตร์ไทย_ชมรมวิจารณ์บันเทิง_ครั้งที่_25 และ  ได้รับการเสนอชื่อเข้าชิงรางวัลสาขา  'เพลงนำภาพยนตร์ยอดเยี่ยม (Best Original Song)' จาก รางวัลภาพยนตร์แห่งชาติ สุพรรณหงส์ ครั้งที่ 26
 2018- เข้ารับพระราชทานรางวัล "ต้นแบบทางการศึกษา"

**คอนเสิร์ต**
 2007- คอนเสิร์ตเปิดอัลบั้ม 'X-Treme Army' (Impact Arena)- มหกรรมดนตรี 'Krungsri AF Funtasia' (Dream World) เวที White Christmas
 2008- คอนเสิร์ต 'Pepsi AF Move เต็ม Max' (Thunder Dome)- คอนเสิร์ต 'Big C Big Love Concert with AF4' (Thunder Dome)- มินิคอนเสิร์ต 'Nat & His Love featuring Phusit Laithong' ร่วมกับแขกรับเชิญพิเศษ คุณแต๋ง ภูษิต ไล้ทอง จากวงเฉลียง (Karafun)- คอนเสิร์ต 'KRUNGSRI presents Nat-Tol The Two Men Show' (M Theatre)- มหกรรมดนตรี 'KRUNGSRI AF Funtasia ตอน Cooling the World' (Safari World) เวที Elephant Fairy Tales
 2009- มินิคอนเสิร์ต 'Another Side of Dream' ร่วมกับแขกรับเชิญพิเศษ หนึ่ง ETC และลูกปัด (Karafun)- คอนเสิร์ตรายการ เดอะมาสเตอร์|'The Master' (Thunder Dome)- คอนเสิร์ต 'Bachelors' Dream Concert' (Royal Paragon Hall)- มินิคอนเสิร์ต 'Take It Easy : Freestyle by Nat & A Cappella 7' (Slim RCA)- คอนเสิร์ต 'The GREATEST of the KINGS, The GREETINGS of the LAND' (หน้าพระที่นั่งอนันตสมาคม)
 2010- คอนเสิร์ต 'เพลงรักยุคคีตา โดย นกเฉลียง' (ศูนย์วัฒนธรรมแห่งประเทศไทย)- เทศกาลดนตรี 'Bangkok Jazz Festival' (ลานหน้า Central World)- คอนเสิร์ต 'Once in a Lifetime Concert produced by Phusit Laithong' ของคุณภูษิต ไล้ทอง จากวงเฉลียง (ศูนย์วัฒนธรรมแห่งประเทศไทย)- คอนเสิร์ต ‘รุ่งฤดี…คนหน้าเดิม’ ของคุณรุ่งฤดี แพ่งผ่องใส (โรงละครแห่งชาติ)- คอนเสิร์ต 'KRUNGSRI The First 3D Concert : Victory of the Winners' (Indoor Stadium หัวหมาก)- คอนเสิร์ต 'KRUNGSRI presents Mr.Nat & Ms.Zani' (M Theatre)- คอนเสิร์ต 'Once in a Lifetime Concert produced by Phusit Laithong Restage' ของคุณภูษิต ไล้ทอง จากวงเฉลียง (ศูนย์วัฒนธรรมแห่งประเทศไทย)
 2011- คอนเสิร์ต 'Cover Night Plus : MORE THAN LOVE' ของ Greenwave 106.5 (Curve เอกมัย)- คอนเสิร์ต 'KRUNGSRI AF Comedy Show Must Go On' (Thunder Dome)- คอนเสิร์ต 'Get The Concert : MY ORIGINAL SOUNDTRACK' ของคลื่น Get 102.5 (SF World Cinema)- คอนเสิร์ต AF4 Re-Stage การกลับมารวมตัวกันของ AF4 (สนามกีฬาไทย-ญี่ปุ่น ดินแดง)- คอนเสิร์ต KRUNGSRI AF ALL SEASONS (อิมแพค อารีน่า เมืองทองธานี)
 2012- คอนเสิร์ต 'KRUNGSRI Simple To Share Concert' (โรงละครอักษรา คิงพาวเวอร์)- คอนเสิร์ต 'Do for Dad Concert' (อิมแพค อารีน่า เมืองทองธานี)- คอนเสิร์ต 'ETC.back to basic' แขกรับเชิญของวง ETC (ศูนย์นิทรรศการและการประชุมไบเทค บางนา)
 2013- คอนเสิร์ต 'เพลินจิต' (Impact Arena)- คอนเสิร์ต 'Young Divas and The Super Men' (อิมแพค เอ็กซิบิชั่น ฮอลล์ 1, เมืองทองธานี)- คอนเสิร์ต A Night @ The Copacabana with BOSTON PROMENADE (โรงละครอักษรา คิง เพาเวอร์)- Black Night Concert : Beautiful Broken Heart เป็นแขกรับเชิญของ มิ้นท์ มาลีวัลย์ , ก้อย ศรัณย่า , แหวน ฐิติมา (หอประชุมใหญ่มหาวิทยาลัยธรรมศาสตร์ ท่าพระจันทร์)- คอนเสิร์ต 'Thai Festival Osaka 2013' ประเทศญี่ปุ่น
 2014- คอนเสิร์ต มิตรภาพจีน-ไทย 2014 ที่เมืองหนานหนิง มณฑลกวางสี ประเทศจีน- คอนเสิร์ต The16th Nanning International Folk Song Arts Festival Concert ที่เมืองหนานหนิง ประเทศจีน- คอนเสิร์ต 94 ปีรุ่งฤดี แพ่งผ่องใส (โรงละครแห่งชาติ)- Cover Night Plus : New Jiew Girl's Night Out โดย Greenwave (แขกรับเชิญของนิวจิ๋ว) ที่โรงละครอักษรา คิงพาวเวอร์- Mahajanaka The Phenomenon Live Show (ร้องเพลง "พระมหาชนก" ปิดโชว์) สวนเบญจกิติ- คอนเสิร์ต Feet on the ground music festival เปลือยเท้าเคล้าเสียงดนตรี | เพลาเพลิน รีสอร์ท แอนด์ แอดเวนเจอร์ แคมป์ จ. บุรีรัมย์- Bangkok Jazz Night by the River โดย การท่องเที่ยวแห่งประเทศไทย ณ สวนสันติชัยปราการ
 2015
*คอนเสิร์ต "กาลครั้งหนึ่ง หนีกรุง ... Art & Music" (The Scenery Vintage Farm สวนผึ้ง จ. ราชบุรี)- In Love Concert : The Unforgettable Love Song (Royal Paragon Hall)
*คอนเสิร์ต Covernight Plus: One Night in Summer หนึ่ง อภิวัฒน์ และ ณัฐ ศักดาทร (โรงภาพยนตร์สกาล่า)
*คอนเสิร์ต 'Thai Festival Osaka 2015' ประเทศญี่ปุ่น
*คอนเสิร์ต AF Reunion V Fun มันส์ เฟิร์ม วันเสาร์ที่ 6  2558/2015 - Impact arena เมืองทองธานี
*เป็นตัวแทนศิลปินไทยร้องเพลงในงาน 'Thailand CONNECT the World: Tokyo Business Events Road Show 2015' ซึ่งเป็นงานรวมตัวของกลุ่มนักธุรกิจ, บริษัทชั้นนำ, และสื่อมวลชน ในประเทศญี่ปุ่น
*คอนเสิร์ต "กาลครั้งสองหนีกรุง Art & music" (Silverlake พัทยา)
*Big Mountain Music Festival (BMMF#7) | COW STAGE Z (เวทีวัว) | แก่งกระจาน จ.เพชรบุรี
 2016- Guest คอนเสิร์ต Krungsri presents Vonthongchai อยากเจอเธอ | M Theatre- The Meaning of Love Concert by Krungthai-AXA อ๊อฟ ปองศักดิ์ นิว จิ๋ว ณัฐ ศักดาทร (Thunder Dome)- คอนเสิร์ต Thai Festival in Sendai 2016 ที่ Kotodai Park เมือง Sendai ประเทศญี่ปุ่น - คอนเสิร์ต 'ร้อยเพลงรักที่กลับมา GREEN CONCERT #19 THE LOST LOVE SONGS TO BE CONTINUED' (Royal Paragon Hall)- คอนเสิร์ต 'คิดถึงแม่ ครั้งที่ 19' ถ่ายทอดสดช่อง3 เมื่อวันที่ 12 สิงหาคม 2559 (MCC Hall เดอะมอลล์ บางกะปิ)
 2018- AF4 Flashback Concert วันเสาร์ที่ 7 กรกฎาคม 2018 (หอประชุมใหญ่ธรรมศาสตร์ ท่าพระจันทร์)
 2019- Love Fest Thailand วันเสาร์ที่ 2 พฤศจิกายน 2562 ( Ocean Marina Yacht Club,Pattaya)
 2020- Chill On The Hill ครั้งที่ 10 วันเสาร์ที่ 1 กุมภาพันธ์ 2563 (The Ocean เขาใหญ่ ถนนธนะรัชต์)

**อ้างอิง**

**แหล่งข้อมูลอื่น**
  www.NATsakdatorn.com (Official Fansite ของณัฐ ศักดาทร)  date=2020-09-20 -  Facebook Page ของณัฐ ศักดาทร-  Twitter ของณัฐ ศักดาทร-  Instagram ของณัฐ ศักดาทร- Youtube ของณัฐ ศักดาทร-  (Official Fansite Twitter ของณัฐ ศักดาทร) 
หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:นักแสดงชายชาวไทย
หมวดหมู่:นักแสดงจากจังหวัดเชียงใหม่
หมวดหมู่:นักร้องป็อปไทย
หมวดหมู่:นักร้องจากจังหวัดเชียงใหม่
หมวดหมู่:บุคคลจากอำเภอเมืองเชียงใหม่
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:ชาวไทยเชื้อสายจีน
หมวดหมู่:ศิลปินที่เป็นแนวร่วมกปปส.